**Samningur um kolefnisjöfnun**

Kolviður-sjóður kt. 560606-1170, Þórunnartúni 6, 105 Reykjavík, (hér eftir nefndur Kolviður) og (*nafn, kennitala, heimilisfang, póstnúmer og sveitarfélag)* (hér eftir nefnt XXXXX) gera með sér svofelldan samning um kolefnisjöfnun.

1. **Markmið**

Markmið þessa samnings er að binda kolefni – CO2 – sem til fellur vegna starfsemi XXXXX. Kolefnisbindingin á sér stað í gróðri og jarðvegi með landgræðslu og skógrækt sem Kolviður hefur umsjón með.

1. **Ytra eftirlit**

Kolviður starfar undir eftirliti Ríkisendurskoðunar og ytri endurskoðenda sem skoða hvort að fjármunir séu tryggðir til umhirðu þar til trjáræktin hefur skilað þeirri bindingu sem kol­efnisjöfnunin miðar að. Íslensk skógarúttekt safnar á vísindalegan hátt upplýsingum um bindingu kolefnis í skóginum samkvæmt vinnureglum skrifstofu Sameinuðu þjóðanna í loftslagsmálum (UNFCCC). Miðað er við að það taki gróður 60 ár að binda 300 tonn CO2/ha. og til þess að tryggja það er þinglýst kvöð á það land sem nýtt er undir Kolviðarskóg.

1. **Kolefnisjöfnuð starfsemi**

Kolefnislosun vegna aksturs; tonn CO2

Kolefnislosun vegna flugs; tonn CO2

Kolefnislosun vegna förgunar; tonn CO2

Kolefnislosun vegna annað; tonn CO2

Kostnaður við kolefnisbindingu árið 2018 og 2019 er kr. 2.000 pr. tonn CO2.

Til kolefnisbindingar framangreindrar árlegrar losunar þarf að gróðursetja um x.xxx tré. Þessu til staðfestingar gefur Kolviður út sérstakt „Certificikatev“ fyrir hvert samningsverkefni fyrir sig.

1. **Kolefnisbókhald yfir losað magn koldíoxíðs – CO2 – á ársgrundvelli**

XXXXX heldur kolefnisbókhald yfir þá starfsemi sem kolefnisjöfnunin nær til þar sem skráð er m.a. notkun jarðefnaeldsneytis farartækja, flugferðir starfsmanna innanlands og milli landa og aðrir þættir sem leiða til losunar eftir því sem við á. Útreikningur á losun gróðurhúsalofttegunda byggir á útreikningum samkvæmt aðferðum sem Kolviður hefur samþykkt. Kolviður getur farið fram á að sannreyna framangreindar upplýsingar.

1. **Kolefnisáætlun**

Til þess að Kolviður geti skipulagt og plantað í samræmi við keypta kolefnisjöfnun þá gerir fyrirtækið áætlun um losun fyrir hvert ár og skal hún liggja fyrir eigi síðar en í lok febrúar. Ef fyrirtækið skilar ekki inn áætlun fyrir lok febrúar gengur Kolviður út frá tölum síðasta árs og skipuleggur gróðursetningu og innheimtir kostnað í samræmi við það.

1. **Greiðslur**

Greiðslur fyrir kolefnisjöfnun hvers árs skiptast til helminga og eru innheimtar í mars og september sama ár. Við afturvirka kolefnisjöfnun vegna fyrri ára er reikningur gerður eftir undirritun samnings þar um.

Þegar fyrirtækið hefur gert grein fyrir áætlaðri losun samkvæmt 5. gr. samningsins sendir Kolviður reikninga fyrir 5. dag mars- og septembermánaða. Reikningur marsmánaðar skal að auki innifela uppgjör á heildarlosun fyrir næstliðið ár.

Reikningar skulu greiddir innan 30 daga eftir dagsetningu þeirra. Reikningar skulu merktir með tilvísun til þessa samnings.

1. **Notkun á merki Kolviðar**

XXXXX fær með samningi þessum heimild til þess að nota merki Kolviðar á þá bíla og tæki sem sannanlega eru kolefnisjöfnuð, þess skal gætt að við sölu bíla og tækja þá sé merki Kolviðar fjarlægt. Þetta á einnig við um kynningargögn, upplýsingar á heimasíðu og útsent efni. Notkun á merki Kolviðar skal vera samkvæmt reglum þar að lútandi en önnur notkun er háð fyrirfram samþykki fulltrúa Kolviðar. Ávallt skal koma fram hvaða þættir í starfsemi fyrirtækisins eru kolefnisjafnaðir og óheimilt er að gefa til kynna víðtækari kolefnisjöfnun en raun er.

Kolviður mun á heimasíðu sinni halda skrá yfir fyrirtæki sem kolefnisjafna losun sína og geta þess hvaða þættir starfseminnar eru kolefnisjafnaðir.

Kolviður mun setja tengingu við heimasíðu XXXXX með https://www.xxxxxx.is

1. **Gildistaka**

Samningur þessi tekur gildi við undirritun. XXXXX kolefnisjafnar framangreinda þætti samkv. 3. gr. frá og með xxxx 20xx.

1. **Samningsrof**

Kolefnisbinding á umsömdu árlegu magni kolefnislosunar tekur allt að 60 ár. Samningurinn nær því einungis til þeirrar losunar sem á sér stað hjá fyrirtækinu á samningstímanum. Notkunin á merki Kolviðar er því aðeins heimil á samningstímanum, að fyrirtækið greiði árlega fyrir þá plöntun sem þá á sér stað.

Falli samningur þessi um kolefnisjöfnun úr gildi er fyrirtækinu óheimilt að nota merki Kolviðar á nokkurn hátt. Sé það gert er litið á það sem blekkingu gagnvart neytendum og meðhöndlað sem slíkt.

1. **Framsal**

Aðilum samnings þessa er óheimilt að framselja rétt sinn samkvæmt honum til þriðja aðila nema með skriflegu samþykki.

1. **Uppsögn**

Samningur þessi er uppsegjanlegur af hálfu beggja samningsaðila með þriggja mánaða fyrirvara með skriflegum hætti.

1. **Samskipti**

Allar tilkynningar sem sendar eru á grundvelli samningsins skulu sendar aðilum á þau heimilis­föng sem tilgreind eru í upphafi hans.

Eftirtaldir fulltrúar aðila skulu vera tengiliðir samningsaðila;

* Tengiliður XXXXX er: *nafn, netfang og sími*
* Tengiliður Kolviðar er: Einar Gunnarsson, [eg@skog.is](mailto:eg@skog.is), sími 891-8643

1. **Varnarþing og úrlausn ágreiningsmála**

Með samning þennan skal að öllu leyti farið að íslenskum lögum.

Rísi ágreiningur vegna samnings þessa eða um efni hans skulu aðilar freista þess að leysa úr honum. Takist það ekki skal dómsmál um slíkan ágreining rekið fyrir Héraðsdómi Reykjavíkur.

1. **Samningseintök og undirritun**

Samningur þessi er gerður í tveimur samhljóða og jafngildum eintökum og skal hvor samnings­aðili halda einu eintaki.

Til skuldbindingar og staðfestu efnis samningsins rita þar til bærir forsvarsmenn aðila undir samninginn fyrir þeirra hönd.

Reykjavík x. xx 201x

F.h. Kolviðar F.h. xxxxxx ehf.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vottar:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_